„ვოლოდიმირ ზელენსკი - გმირის ტყავში“ – შეხვედრა წიგნის ავტორთან
2022-12-06 15:30 (Asia/Dubai)
6 დეკემბერს, 15:30 საათზე, წიგნის სახლში „ლიგამუსი“ გაიმართება შეხვედრა წიგნის „ვოლოდიმირ ზელენსკი – გმირის ტყავში“ ავტორთან, ფრანგ ჟურნალისტსა და პოსტსაბჭოთა სივრცის სპეციალისტთან, რეჟის კანტერთან.
შეხვედრას მოდერაციას გაუწევს ილიას სახელმწიფო უნივერსიტეტის პროფესორი, ზურაბ ჭიაბერაშვილი.
წიგნის შესახებ
წიგნი „ვოლოდიმირ ზელენსკი – გმირის ტყავში“ უკრაინაში 2022 წლის 24 თებერვალს დაწყებული ომის მიმდინარეობისას დაიწერა.
მასში გამოყენებულია ადრინდელი, რამდენიმე წლის განმავლობაში მომზადებული რეპორტაჟები, უკრაინისა და ყოფილი საბჭოთა კავშირის ქვეყნების პოლიტიკური ანალიზი; ასევე სხვადასხვა მეცნიერის, ჟურნალისტისა და სპეციალისტის ნამუშევარი თუ კვლევა უკრაინასთან დაკავშირებულ საკითხებზე.
„ვოლოდიმირ ზელენსკი – გმირის ტყავში“ მკითხველს უკრაინის პრეზიდენტის უკეთ გაცნობის შესაძლებლობას აძლევს; წიგნის მეშვეობით მკითხველი ასევე მის ოჯახს, სამეგობრო წრესა და თანამოაზრეებსაც გაიცნობს; გაიგებს მეტს მის ბავშვობის, სამსახიობო კარიერასა თუ პოლიტიკაში გადადგმული ნაბიჯების შესახებ.
და მაინც, ვინ არის კაცი, რომელზეც ამჟამად, ნაწილობრივ, ევროპის ბედია დამოკიდებული? ამ შეკითხვაზე პასუხს მკითხველი ამოიკითხავს წიგნში, რომლის ავტორები შესაძლებლობას გვაძლევენ აღმოვაჩინოთ და ახლოდან დავინახოთ ეს უჩვეულო ადამიანი, კაცი, რომელმაც ორჯერ მოირგო უკრაინის პრეზიდენტის ტყავი…
წიგნი ფრანგულ ენაზე 2022 წლის მაისში გამოიცა; მისი ავტორები არიან ფრანგი ჟურნალისტები რეჟის ჟანტე – პოსტსაბჭოთა სივრცის სპეციალისტი და სტეფან სიოანი – რუსულ-უკრაინული ომის რეპორტიორი.
წიგნის ქართული თარგმანი მიმდინარე წლის ოქტომბერში გამოსცა გამომცემლობა „ზებრამ“.
სამუშაო ენა: ფრანგული, უზრუნველყოფილი იქნება თანმიმდევრული თარგმანი ქართულად
ფორმატი: შეხვედრა ჩატარდება ჰიბრიდულ ფორმატში
შეხვედრაზე დისტანციურად დასწრება შესაძლებელი იქნება ზუმის მეშვეობით.
შეხვედრაზე დასასწრებად მიჰყევით ბმულს: https://bit.ly/3HbhyFQ
Meeting ID: 896 0727 6869
Passcode: [REDACTED]
დრო: 6 დეკემბერი, 15:30 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი, ი.ჭავჭავაძის გამზ. N32
დასწრება თავისუფალია.
2022 წელი

საჯარო დისკუსია „კოლონიალიზმის საკითხი საქართველოში“
2022-12-06 19:00
6 დეკემბერს, 19:00 საათზე, წიგნის სახლში „ლიგამუსი“ ილიას სახელმწიფო უნივერსიტეტის უმაღლესი კვლევების ცენტრის პროექტის „საჯარო სფეროს რეკონსტრუქცია საქართველოში“ ფარგლებში გაიმართება დისკუსია თემაზე „კოლონიალიზმის საკითხი საქართველოში“.
მომხსენებლები
გია ნოდია, ილიას სახელმწიფო უნივერსიტეტის პროფესორი
თამთა მიქელაძე, ილიას სახელმწიფო უნივერსიტეტის ასოცირებული პროფესორი
შეხვედრას მოდერაციას გაუწევს ილიას სახელმწიფო უნივერსიტეტის პროფესორი, გოგი გვახარია.
პროექტი ხორციელდება საქართველოში ამერიკის შეერთებული შტატების საელჩოს დემოკრატიის მცირე გრანტების პროგრამის მხარდაჭერით.
სამუშაო ენა: ქართული
დრო: 6 დეკემბერი, 19:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი, ი.ჭავჭავაძის გამზ. N32
დასწრება თავისუფალია.
2022 წელი

„დისტანციური სწავლება უმაღლესი განათლების საფეხურზე პოსტპანდემიურ პერიოდში“ – საჯარო შეხვედრა
2022-12-07 17:00
7 დეკემბერს, 17:00 საათზე, ილიას სახელმწიფო უნივერსიტეტის G106 აუდიტორიაში, ერაზმუს პლუსის ინსტიტუციური განვითარების პროექტის „სწავლების ოპტიმიზაცია და აკადემიური ინკლუზია დისტანციური სწავლისა და სწავლების გამოყენებით“ (LoveDistance) ფარგლებში, გაიმართება შეხვედრა თემაზე „დისტანციური სწავლება უმაღლესი განათლების საფეხურზე პოსტპანდემიურ პერიოდში“.
მოხსენებებს წარადგენენ პროექტის პარტნიორები პორტუგალიიდან, ესპანეთიდან, რუმინეთიდან და ისრაელიდან.
ძირითადი განსახილველი საკითხი იქნება დისტანციურ სწავლებასთან დაკავშრიებული პრაქტიკა.
სამუშაო ენა: ინგლისური
დრო: 7 დეკემბერი, 17:00 საათი
ადგილმდებარეობა: ილია სახელმწიფო უნივერსიტეტი, G 106 აუდიტორია, გ. წერეთლის ქ. N1
დასწრება თავისუფალია
2022 წელი

Advanced IT Trainings: DevOps-ის კურსზე მეორე ნაკადის მიღება ცხადდება
2022-12-08 19:30
8 დეკემბერს, 19:30 საათზე, ილიას სახელმწიფო უნივერსიტეტის T102 აუდიტორიაში Advanced IT Trainings პროექტთან დაკავშირებით გაიმართება საინფორმაციო შეხვედრა.
პროექტი ხორციელდება ილიას სახელმწიფო უნივერსიტეტის მიერ USAID-ის ეკონომიკური უსაფრთხოების პროგრამის Training for Life (T4L) Industry-Led Workforce Development მხარდაჭერით, რომლის ფარგლებშიც დეკემბრიდან განაგრძობს DevOps, ტექნოლოგიური ტრენინგების სერიას.
შეხვედრა გაიმართება ჰიბრიდულ რეჟიმში. დაინტერესებული პირები შეძლებენ დაესწრონ შეხვედრას როგორც ფიზიკურ ფორმატში, ისე ონლაინ Zoom პლატფორმის გამოყენებით.
შეხვედრაზე გაეცნობით დეტალურ ინფორმაციას ტრენინგების შესახებ.
შეხვედრაზე დასწრების მსურველებმა უნდა გაიარონ რეგისტრაცია არაუგვიანეს 7 დეკემბრისა.
სარეგისტრაციო ფორმა: https://bit.ly/3UFVEgF
შეხვედრის სპიკერი:
პროექტის ხელმძღვანელი ერეკლე მაღრაძე, ილიას სახელმწიფო უნივერსიტეტის პროფესორი კომპიუტერული მეცნიერების მიმართულებით
პროექტი 2021 წლის 10 ოქტომბრიდან დაიწყო და მის ფარგლებში 6 თვის განმავლობაში 60-მა მონაწილემ უფასოდ გაიარა ინტენსიური ? DevOps, DataOps და CloudOps მიმართულებით.
მეორე ნაკადისთვის მიღება ცხადდება DevOps კურსზე, რომელიც ასევე მოიცავს DataOps და CloudOps თემატიკას. კურსისთვის შეირჩევა 60 მონაწილე.
მეორე ნაკადის კურსი კურსის ღირებულებაა 1000 ლარი.
მონაწილეები გაივლიან ტრენინგებს, რომლებიც მოიცავს როგორც თეორიულ, ისე პრაქტიკულ კომპონენტებს, და დასრულდება ფინალური პროექტით.
ვისთვის არის განკუთვნილი კურსი?
კურსი განკუთვნილია IT სფეროში მომუშავე დამწყები ინჟინრებისთვის, რომელთაც აქვთ პროგრამირების გარკვეული გამოცდილება და სურთ უახლესი ტექნოლოგიების შესწავლა პროცესებისა და მონაცემთა მართვის ავტომატიზაციის მიმართულებით.
ვრცლად კურსის შესახებ ინფორმაცია იხილეთ: https://bit.ly/3VoYFDm
დრო: 8 დეკემბერი, 19:30 საათი
შეხვედრის ფორმატი: ჰიბრიდული (Zoom-ის ბმულს დარეგისტრირებულები მიიღებენ მათ მიერ მითითებულ საკონტაქტო მეილზე.)
ადგილმდებარეობა: ფიზიკურ ფორმატში შეხვედრა გაიმართება T102 აუდიტორიაში, ილიას სახელმწიფო უნივერსიტეტის ტექნოლოგიების კორპუსი
დასწრება შეუძლია ნებისმიერ დაინტერესებულ პირს.
2022 წელი

Advanced IT Trainings – საინფორმაციო შეხვედრა
2022-12-08 19:30
8 დეკემბერს, 19:30 საათზე, ილიას სახელმწიფო უნივერსიტეტის T102 აუდიტორიაში Advanced IT Trainings პროექტთან დაკავშირებით გაიმართება საინფორმაციო შეხვედრა.
პროექტი ხორციელდება ილიას სახელმწიფო უნივერსიტეტის მიერ USAID-ის ეკონომიკური უსაფრთხოების პროგრამის Training for Life (T4L) Industry-Led Workforce Development მხარდაჭერით, რომლის ფარგლებშიც დეკემბრიდან განაგრძობს DevOps, ტექნოლოგიური ტრენინგების სერიას.
შეხვედრა გაიმართება ჰიბრიდულ რეჟიმში. დაინტერესებული პირები შეძლებენ დაესწრონ შეხვედრას როგორც ფიზიკურ ფორმატში, ისე ონლაინ Zoom პლატფორმის გამოყენებით.
შეხვედრაზე გაეცნობით დეტალურ ინფორმაციას ტრენინგების შესახებ.
შეხვედრაზე დასწრების მსურველებმა უნდა გაიარონ რეგისტრაცია არაუგვიანეს 7 დეკემბრისა.
სარეგისტრაციო ფორმა: https://bit.ly/3P4oRB3
შეხვედრის სპიკერი:
პროექტის ხელმძღვანელი ერეკლე მაღრაძე, ილიას სახელმწიფო უნივერსიტეტის პროფესორი კომპიუტერული მეცნიერების მიმართულებით
პროექტი 2021 წლის 10 ოქტომბრიდან დაიწყო და მის ფარგლებში 6 თვის განმავლობაში 60-მა მონაწილემ უფასოდ გაიარა ინტენსიური კურსი DevOps, DataOps და CloudOps მიმართულებით.
მეორე ნაკადისთვის მიღება ცხადდება DevOps კურსზე, რომელიც ასევე მოიცავს DataOps და CloudOps თემატიკას. კურსისთვის შეირჩევა 60 მონაწილე.
მეორე ნაკადის კურსი კურსის ღირებულებაა 1000 ლარი.
მონაწილეები გაივლიან ტრენინგებს, რომლებიც მოიცავს როგორც თეორიულ, ისე პრაქტიკულ კომპონენტებს, და დასრულდება ფინალური პროექტით.
ვისთვის არის განკუთვნილი კურსი?
კურსი განკუთვნილია IT სფეროში მომუშავე დამწყები ინჟინრებისთვის, რომელთაც აქვთ პროგრამირების გარკვეული გამოცდილება და სურთ უახლესი ტექნოლოგიების შესწავლა პროცესებისა და მონაცემთა მართვის ავტომატიზაციის მიმართულებით.
ვრცლად კურსის შესახებ ინფორმაცია იხილეთ: https://bit.ly/3VoYFDm
დრო: 8 დეკემბერი, 19:30 საათი
შეხვედრის ფორმატი: ჰიბრიდული (Zoom-ის ბმულს დარეგისტრირებულები მიიღებენ მათ მიერ მითითებულ საკონტაქტო მეილზე.)
ადგილმდებარეობა: ფიზიკურ ფორმატში შეხვედრა გაიმართება T102 აუდიტორიაში, ილიას სახელმწიფო უნივერსიტეტის ტექნოლოგიების კორპუსი
დასწრება შეუძლია ნებისმიერ დაინტერესებულ პირს.
2022 წელი

სპექტაკლი „იდეალური ოჯახი“
2022-12-11 20:00
კომედია 1 მოქმედებად
რა ხდება მაშინ, როდესაც საკუთარ ცხოვრებას მხოლოდ სხვის შეხედულებებზე აგებ?! როდესაც ცდილობ სხვისი დაკნინებით წარმოაჩინო საკუთარი თავი და მხოლოდ სხვის დასანახად შექმნა იდეალური ოჯახი…
არსებობს კი იდეალური ოჯახი?! ან იქნებ ჩვენს საზოგადოებაშიც მრავლად არიან ვაცლავ ჰაველის პიესის გმირები, რომლებიც გამუდმებით სხვის არასრულფასოვნებას უსვამენ ხაზს და ჰარმონიულ ურთიერთობაზე გვესაუბრებიან.
მთარგმნელი: მაია ნაჭყებია
რეჟისორი: დავით ჭახრაკია
მხატვარი: გიორგი უსტიაშვილი
ტექნიკური რეჟისორი: ნათია სამადაშვილი
მოქმედი პირნი და შემსრულებელნი:

ვერა – რუსკა მაყაშვილი (რუსთაველის თეატრის მსახიობი)
მიხალი – გიორგი გოგუაძე
ბედრჟიხი – პაატა პაპუაშვილი

სპექტაკლის პრემიერა შედგა 2019 წლის 30 მარტს
სპექტაკლი დაიდგა თბილისის მერიის ფინანსური ხელშეწყობით
სპექტაკლის მხარდამჭერია “Sky Development”

იხილეთ ფოტო გალერეა
იხილეთ ვიდეო

დრო: 11 დეკემებრი, 20:00 საათი
ხანგრძლივობა: 1 საათი და 15 წუთი

ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2022 წელი

მარი ბურდულის სახელობის ილიაუნის დასაქმების ფორუმი HR.HUB-ის კარიერის ფესტივალზე
2022-12-12 14:00
10 დეკემბერს სასტუმრო რუმსში hr.hub-მა ილიას სახელმწიფო უნივერსიტეტთან თანამშრომლობით გამართა კარიერის მასშტაბური ფესტივალი, რომლის ფარგლებში ასევე ჩატარდა მარი ბურდულის სახელობის ილიაუნის დასაქმების ფორუმი.
ფესტივალში მონაწილეობდა 60-მდე კომპანია.
ფორუმზე სტუდენტები გაეცნენ სხვადასხვა კომპანიის ადამიანური რესურსების მართვის მენეჯერებს და განაცხადები გააკეთეს კომპანიების მიერ წარმოდგენილ ვაკანსიებზე.
ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტის ლექტორებმა და აკადემიური წერის ცენტრის ტრენერებმა დასაქმების მაძიებელთათვის თემატური ვორკშოპები გამართეს.
2022 წელი

„THE DEMISE OF A JUST CITY? ამსტერდამის ურბანული ტრანსფორმაცია“ – ჩერენ სეზერის საჯარო მოხსენება
2022-12-14 19:00
14 დეკემბერს, 19:00 საათზე, რუსთაველის სამეცნიერო ფონდის მიერ დაფინანსებული პროექტის „თბილისი როგორც ურბანული თანაკვეთა” და ანთროპოლოგიის სადოქტორო პროგრამის კვლევითი სემინარის ფარგლებში ჩერენ სეზერი წაიკითხავს საჯარო მოხსენებას „The demise of a just city? ამსტერდამის ურბანული ტრანსფორმაცია“.
თემის მოკლე მიმოხილვა
ქალაქი ამსტერდამი დიდი ხანია ცნობილია როგორც “the just city” და აკადემიურ წრეებში დახასიათებულია როგორც თანასწორუფლებიანი, მრავალფეროვანი და ტოლერანტული ქალაქი. თუმცა დროთა განმავლობაში ამსტერდამი ჩამოყალიბდა როგორც საერთაშორისო ატრაქციონი – ეკონომიკური თვალსაზრისით უთანასწორო და პოლიტიკურად დაძაბული სივრცე ჯენრტიფიცირებული უბნებით.
ჩერენ სეზერი ისაუბრებს ამსტერდამის ურბანული ტრანსფორმაციის პროცესებზე და შეეხება მათ ზეგავლენას ემიგრანტების უბნების კულტურულ ლანდშაფტზე. კონკრეტულად განიხილავს, როგორ იცვლება ემიგრანტების პირობები საერთო ტრანსფორმაციასთან ერთად მაღაზიების, რესტორნებისა და რელიგიური ადგილების მაგალითების განხილვით/ანალიზით.
მომხსენებელი ამტკიცებს, რომ ემიგრანტების პირობების ცვლილებები აჩენს დემოკრატიულ საჯარო სივრცეებსა და ურბანულ სამართლიანობასთან დაკავშირებულ საკითხებს.ქალაქის მთავრობა, ურბანული დიზაინისა და ურბანული დაგეგმარების პროფესიონალები ინფორმირებულები უნდა იყვნენ და ეს საკითხები გაითვალისწინონ ქალაქის განვითარების პოლიტიკასა და სტრატეგიებში.
მომხსენებლის შესახებ:
ინჟინერიის დოქტორი ჩერენ სეზერი, RWTH აახენის უნივერსიტეტის ასოცირებული მკვლევარი ურბანული დიზაინის კათედრაზე, ფლობს დოქტორისა და მაგისტრის ხარისხებს ურბანიზმის დარგში დელფტის ტექნოლოგიური უნივერსიტეტიდან და ბაკალავრის ხარისხს არქიტექტურაში სტამბოლის ტექნიკური უნივერსიტეტიდან. მისი კვლევითი ინტერესი მოიცავს საჯარო სივრცეების სიცოცხლისუნარიანობასა და მდგრადობას, ურბანულ ფორმას და საზოგადოებრივი სფეროს სოციალურ ცხოვრებასა და სივრცულ სამართლიანობას. ის “Visibility, democratic public space and socially inclusive cities (2020)”-ის ავტორი და რამდენიმე სპეციალური ნომრისა და წიგნის თანარედაქტორია, მათ შორისაა: Marketplaces as Urban Development Strategy, Public Space and Urban Justice, Spatial Justice in Urban Studies and Planning education (მომავალში გამოსაცემი), Marketplaces: movement, representation and practices და The Design of the Public Realm – Emerging Theories and Practices (მომავალში გამოსაცემი). აკადემიამდე ჩერენი მუშაობდა როგორც არქიტექტორი და ურბანული დიზაინერი თურქეთში, კვიპროსსა და ნიდერლანდებში. 2010 წელს მან დააარსა სამუშაო ჯგუფი „საზოგადოებრივი სივრცეები და ურბანული კულტურები“ ევროპის დაგეგმვის სკოლების ასოციაციის (AESOP) ფარგლებში. იგი კოორდინაციას უწევდა ჯგუფის შეხვედრებსა და ვორკშოპებს ჰელსინკიში, ვენაში, ანკარაში, ბუქარესტში, სტამბულში, უტრეხტში, გლაზგოში, ლიუბლიანაში, ლისაბონში, ბეირუთში, ნიქოზიასა და ამსტერდამში.
აკადემიური მუშაობის გარდა ჩერენი მუშაობდა ექსპერტად და კურატორად ნიდერლანდების არქიტექტურის ინსტიტუტში (NAI), როტერდამის არქიტექტურის საერთაშორისო ბიენალესა და საზოგადოებრივი სივრცის ბიენალეზე რომში. იგი იყო მიწვეული სპიკერი სინგაპურის ეროვნულ უნივერსიტეტში, ETH Future Cities ლაბორატორიაში, კარდიფის უნივერსიტეტში, ლუცერნის უნივერსიტეტის გამოყენებითი მეცნიერებისა და ხელოვნების კათედრასა და ბრიუსელის ვრიჯეს უნივერსიტეტში.
სამუშაო ენა: ინგლისური
დრო: 14 დეკემბერი, 19:00 საათი
ფორმატი: დისტანციური, Zoom-ის ფორმატში: https://bit.ly/3ULqtRp
Meeting ID: 833 262 9803
დასწრება თავისუფალია.
2022 წელი

"ბოიანა ბოგოვიჩ მატიაშიჩის საჯარო ლექცია – „პრობიოტიკური და დამწყები კულტურების რეზისტომები
2022-12-15 16:00
15 დეკემბერს, 16:00 საათზე, ილიას სახელმწიფო უნივერსიტეტის G106 აუდიტორიაში, ლუბლიანას უნივერსიტეტის ბიოტექნოლოგიის ფაკულტეტის უფროსი მკვლევარი, რძის პროდუქტებისა და პრობიოტიკების ინსტიტუტის ხელმძღვანელი და ნუტრიციოლოგიის და კუჭ-ნაწლავის ტრაქტის მიკრობული ეკოლოგიის კვლევითი პროგრამის ხელმძღვანელი ბოიანა ბოგოვიჩ მატიაშიჩი წაიკითხავს საჯარო მოხსენებას თემაზე „პრობიოტიკური და დამწყები კულტურების რეზისტომები, როგორც ანტიბიოტიკორეზისტენტობის გავრცელების პოტენციური რისკ-ფაქტორები“.
მოხსენების შესახებ
პროფესორი წარმოგიდგენთ ახალდასრულებული პროექტის „პრობიოტიკური და სასტარტო კულტურების რეზისტომები, როგორც ანტიბიოტიკორეზისტენტობის გავრცელების პოტენციური რისკ-ფაქტორები“ შედეგებს.
ანტიმიკრობული საშუალებების ინტენსიურმა გამოყენებამ ადამიანის და ვეტერინარულ მედიცინაში ბოლო 50 წლის განმავლობაში გამოიწვია პათოგენური მიკროორგანიზმების ანტიბიოტიკების მიმართ რეზისტენტობის პრობლემა და შეამცირა ინფექციების მკურნალობის ეფექტურობა, რაც ჯანდაცვის მსოფლიო ორგანიზაციამ გამოაცხადა ჯანმრთელობის ერთ-ერთ უდიდეს საფრთხედ. კვებით ჯაჭვში განზრახ შეყვანილი პრობიოტიკური ბაქტერიები, სასტარტო კულტურები და ბუნებრივად ფერმენტირებადი საკვები პროდუქტები, ასევე რეზისტენტობის რეზერვუარებად იქნა გამოვლენილი. მაგრამ ამ პროდუქტების რეალური რისკი რეზისტენტობის თვალსაზრისით ჯერ არ არის სათანადოდ შეფასებული.
წინამდებარე კვლევაში გამოყენებული იყო მიდგომა, რომელიც აერთიანებს ტრადიციულ, გენომურ და მეტაგენომურ კვლევას, რათა შეფასდეს სასტარტო და პრობიოტიკური კულტურების გაჯერება ანტიბიოტიკორეზისტენტული გენებით და აღმოჩენილი ანტიბიოტიკორეზისტენტული გენებების გადაცემის რისკი.
გარდა ამისა, გიორგი ელიავას სახელობის ბაქტერიოფაგიის, მიკრობიოლოგიისა და ვირუსოლოგიის ინსტიტუტთან თანამშრომლობით (პროფესორი ნინა ჭანიშვილი, R&D დეპარტამენტის ხელმძღვანელი) მოხდა საქართველოში მაწვნის პროდუქტებიდან გამოყოფილი და ადრე დახასიათებული იზოლატების გამოკვლევა შედარებითი გენომიური ანალიზით და უსაფრთხოების კუთხით შეფასება.
მომხსენებლის შესახებ
ბოიანა ბოგოვიჩ მატიაშიჩი არის ლუბლიანას უნივერსიტეტის ბიოტექნოლოგიის ფაკულტეტის უფროსი მკვლევარი, რძის პროდუქტებისა და პრობიოტიკების ინსტიტუტის ხელმძღვანელი და ნუტრიციოლოგიის და კუჭ-ნაწლავის ტრაქტის მიკრობული ეკოლოგიის კვლევითი პროგრამის ხელმძღვანელი. მისი ძირითადი ინტერესის საგანია რძემჟავა ბაქტერიების და მათი მეტაბოლიტების დახასიათება, პრობიოტიკების და მათი მეტაბოლიტების ფუნქციონირების შესწავლა, ნაწლავის მიკრობიოტის/მიკრობიომისა და რეზისტომების შესწავლა. იგი ხელმძღვანელობდა 6 ახალგაზრდა მკვლევარს, 5 სადოქტორო დისერტაციას და რამდენიმე სამაგისტრო ან საბაკალავრო დისერტაციას. ის კითხულობს ლექციებს ბიოტექნოლოგიის, სურსათის მეცნიერებისა და ნუტრიციოლოგიის მიმართულების მაგისტრებისთვის და ბიომეცნიერებების მიმართულების დოქტორანტებისთვის.
სამუშაო ენა: ინგლისური
დრო: 15 დეკემბერს, 16:00 საათი
ადგილმდებარეობა: ილიას სახელმწიფო უნივერსიტეტი, G106 აუდიტორია, გ.წერეთლის ქ. N1
დასწრება თავისუფალია.
2022

უნილაბის წლის შემაჯამებელი ღონისძიება
2022-12-15 18:30
15 დეკემბერს, 18:30 საათზე, ილიას სახელმწიფო უნივერსიტეტის T406 აუდიტორიაში ილიაუნის კიბერლაბორატორია „უნილაბის“ წლის შემაჯამებელი ღონისძიება გაიმართება.
ღონისძიებაზე უნილაბისა და ილიას სახელმწიფო უნივერსიტეტის წარმომადგენლები ისაუბრებენ მიმდინარე წელს განხორციელებულ შემდეგ პროექტებსა და პროგრამებზე :

სანდროს წიგნების ვებგამოცემა
ონლაინ ილიაუნი
დოკუმენტური ფილმის „მთელი სულით დასავლეთისკენ” ძველი ვებგვერდის რესტავრაცია
მათემატიკის რესურსი
„სცადე, ისწავლე, გაუზიარე“
ქართული ენის კორპუსი
ქალები მეცნიერებაში
გლოსარიუმი
ლექსიკოგრაფების კონკურსი
არქიტექტორების საიტი
ადიქციის ვებგვერდი
ვიზუალური პროგრამირების ეროვნული კონფერენცია
Qart NLP
ჰორტენზია
ინტერაქტიული წიგნების ბიბლიოთეკა

აუდიტორიას შესაძლებლობა ექნება, მეტი გაიგოს უნილაბის საქმიანობის, სასწავლო კურსებისა და აქსელერაციის პროგრამის შესახებ.
ღონისძიება 15 დეკემბერს, 18:30-ზე, დაიწყება და კიბერლაბორატორია უნილაბში გაიმართება.
მისამართი: 3/5 ქაქუცა ჩოლოყაშვილის გამზირი, T კორპუსი, აუდიტორია T406
უნილაბის შესახებ
უნილაბი, ილიას სახელმწიფო უნივერსიტეტის კიბერლაბორატორია , მიზნად ისახავს STEAM პროფესიების პოპულარიზაციას . უნილაბი აერთიანებს თეორიული სწავლებისა და პრაქტიკული გამოცდილების მიღების შესაძლებლობებს შემდეგი მიმართულებებით:

Front-End დეველოპმენტი;
Back-End დეველოპმენტი;
ციფრული კომუნიკაციები
გრაფიკული და ინტერფეის დიზაინი;
ICT პროექტების მართვა;
ნარატივდიზაინი.

ამასთან ქმნის სხვადასხვა ციფრულ პროდუქტსა და პლატფორმებს.
დამატებითი ინფორმაციისთვის

infounilab@iliauni.edu.ge
https://www.facebook.com/UniLabEdu
https://unilab.iliauni.edu.ge

სამუშაო ენა: ქართული
დრო: 15 დეკემბერი, 18:30 საათი
ადგილმდებარეობა: ილიას სახელმწიფო უნივერსიტეტის T406 აუდიტორია, ქ.ჩოლოყაშვილის გამზ. 3/5
დასწრება თავისუფალია.
2022 წელი

სპექტაკლი „ძალად ექიმი“
2022-12-17 20:00
კომედია 1 მოქმედებად
კომედია მოგვითხრობს თუ როგორ ჩათვალა მთელმა სამყარომ, რომ მთავარი გმირი, უმაქნისი ლოთი სგანარელი ცნობილი ექიმია, რომელსაც ყველა დაავადების განკურნება ძალუძს. „პაციენტები“ გულუბრყვილოდ სთავაზობენ სგანარელს უზრმაზარ თანხებს მის სასწაულმოქმედ წამალში, რომელიც სინამდვილეში, რა თქმა უნდა, არ არსებობს. მოხერხებული სგანარელი სწრაფად მდიდრდება, თუმცა არც კეთილი საქმის გაკეთება ავიწყდება და ყველაზე სერიოზული „ავადმყოფების“, შეყვარებული წყვილის, „განკურნებასაც“ ახერხებს.

თარგმანი: ქეთი კვანტალიანი
რეჟისორი: კოკო როინიშვილი
მხატვარი: ბარბარე ასლამაზი
მუსიკალური გაფორმება: ზურაბ გაგლოშვილი
ქორეოგრაფი: თინათინ წულაძე
ტექნიკური რეჟისორი: თამუნა კამლაძე

მოქმედი პირნი და შემსრულებელნი:

სგანარელ – ირაკლი ჩხიკვაძე
მარტინ – ანი იმნაძე
ლუკა – ნოდარ ძოწენიძე
ჟერონტ – ანდრია ვაჭრიძე
ჟაკლინ – ანიკო შურღაია
ლუსინდ – ანკა ვასაძე
ლეანდრ – გიორგი კიკნაძე

სპექტაკლში ჟღერს მუსიკა:
Raphael – Balada De La Trompeta
Raphael Beau – Ca Deroule
Roque Banos – Circus Freaks, Love at Park, Hidding In The Forest, Titles
ll piccolo circo
Stephen Trask – The Show
Cirque Du Soleil – Wedding
A. Zanzotto & Nin0 Rotta – Canto della Buranella
სპექტაკლის პრემიერა შედგა 2022 წლის 3 ნოემბერს
სპექტაკლი დაიდგა თბილისის მერიის ფინანსური ხელშეწყობით

ფოტო გალერეა

დრო: 10, 17 დეკემბერი, 20:00 საათი
ხანგრძლივობა: 1 საათი და 30 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2022 წელი

სამეცნიერო-კვლევითი საქმიანობის ანგარიში 2022
2022-12-20 18:00
20-21 დეკემბერს ილიას სახელმწიფო უნივერსიტეტი დაინტერესებულ საზოგადოებას მიმდინარე სამეცნიერო-კვლევითი საქმიანობის ანგარიშს წარუდგენს.
სამეცნიერო-კვლევითი პროექტების პრეზენტაციების სერია 20 დეკემბერს, 18:00 საათზე, ილიას სახელმწიფო უნივერსიტეტის G 106 აუდიტორიაში (გ. წერეთლის ქ. N1) გაიხსნება და 2 დღის განმავლობაში გაგრძელდება.

20 დეკემბერი, 18:00-19:00
18:00-18:30 – გახსნა და შემაჯამებელი ანგარიში, პროფესორი ნინო დობორჯგინიძე, ილიას სახელმწიფო უნივერსიტეტის რექტორი

სამეცნიერო-კვლევითი საქმიანობის ანგარიში 2022
ელსევიერის საერთაშორისო სამეცნიერო ბაზაში Scopus ილიას სახელმწიფო უნივერსიტეტის სახელით გამოცემული საქართველოდან ყველაზე მაღალი იმპაქტის (CiteScore) მქონე სამეცნიერო ჟურნალის Ethnobotany Research and Application წარდგენა
მეცნიერებაში შეტანილი განსაკუთრებული წვლილისთვის ემერიტუს-პროფესორის, გიორგი ნახუცრიშვილისთვის ილიაუნის სამეცნიერო ჯილდოს (2022 წელს აკადემიური საბჭოს გადაწყვეტილებით დაწესდა) გადაცემის ცერემონია. პროფესორი ნინო დობორჯგინიძე, ილიას სახელმწიფო უნივერსიტეტის რექტორი

18:30-19:00 – ილიაუნის გამოთვლითი ცენტრის ანგარიში, პროფესორი ერეკლე მაღრაძე, ილიას სახელმწიფო უნივერსიტეტი

სამეცნიერო ინსტიტუტებთან ერთად განხორციელებული პროექტების პრეზენტაცია
ბოტანიკის ინსტიტუტთან ერთად განხორციელებული ეროვნული სამეცნიერო ჰერბარიუმის გაციფრულებისა და მონაცემთა ბაზის შექმნის პროექტი
გამოთვლითი ცენტრის 2023 წლის სამოქმედო გეგმა
ილიაუნის ციფრული ტრანსფორმაციის კონცეფცია

19:00-19:30 – მიღება

21 დეკემბერი, 11:00-17:00 საათი
11:00-11:15 TBC
11:15-11:30 TBC
11:30-11:45 TBC
11:45-12:00 TBC
12:00-12:15 ქიმიური ბიოლოგიის ინსტიტუტი
12:15-12:30 მსხვილი ძუძუმწოვრების ეკოლოგიისა და კონსერვაციის პროგრამა, ეკოლოგიის ინსტიტუტი
12:30-12:45 მაღალმთის ეკოსისტემების კვლევის პროგრამა, ეკოლოგიის ინსტიტუტი
12:45-13:00 ძილ-ღვიძილის შემსწავლელი თენგიზ ონიანის ლაბორატორია
13:00-13:15 თეორიული ფიზიკის ინსტიტუტი
13:15-13:30 ქიმიური ბიოლოგიის ინსტიტუტი
13:30-14:00 შესვენება – ფურშეტი
14:00-14:15 ლინგვისტურ კვლევათა ინსტიტუტი
14:15-14:30 პოლიტოლოგიის ინსტიტუტი
14:30-14:45 ბოტანიკის ინსტიტუტი
14:45-15:15 დედამიწის შემსწავლელ მეცნიერებათა ინსტიტუტი და სეისმური მონიტორინგის ეროვნული ცენტრი
15:15-15:30 სავლე წერეთლის ფილოსოფიის ინსტიტუტი
15:30-15:45 დიმიტრი უზნაძის ფსიქოლოგიის ინსტიტუტი
15:45-16:00 სოციალური და კულტურის კვლევების ინსტიტუტი
16:00-16:15 დემოგრაფიისა და სოციოლოგიის ინსტიტუტი
16:15-16:30 რაოდენობრივი ეკოლოგიის პროგრამა, ეკოლოგიის ინსტიტუტი
16:30-16:45 ზოოლოგიის ინსტიტუტი
16:45-17:00 ბიოფიზიკის ინსტიტუტი

დრო:

20 დეკემბერი, 18:00-19:00 საათი
21 დეკემბერი, 11:00-17:00 საათი

სამუშაო ენა: ქართული
ადგილმდებარეობა: G 106 აუდიტორია (გ. წერეთლის ქ. 1), ილიას სახელმწიფო უნივერსიტეტი
დასწრება თავისუფალია.
2022 წელი

საერთაშორისო სამეცნიერო კონფერენცია „ახლო აღმოსავლეთი და კავკასია: კულტურა, ისტორია, პოლიტიკა”
2022-12-21 10:30
21 დეკემბერს, 10:30 საათზე, ილიას სახელმწიფო უნივერსიტეტის გიორგი წერეთლის აღმოსავლეთმცოდნეობის ინსტიტუტში გაიხსნება საერთაშორისო სამეცნიერო კონფერენცია „ახლო აღმოსავლეთი და კავკასია: კულტურა, ისტორია, პოლიტიკა“.
კონფერენცია გაგრძელდება ორ დღეს, 23 დეკემბერს კი მოეწყობა მრგვალი მაგიდა რუსთაველის ეროვნული სამეცნიერო ფონდის მიერ დაფინანსებულ პროექტზე „თბილისის ეთნორელიგიური მოზაიკა (1801-1921)“ მუშაობის პირველი წლის შედეგების შესახებ. პროექტის მონაწილეები წარმოადგენენ სამეცნიერო მუშაობის შედეგებს.
კონფერენციის ბოლოს გაიმართება აღმოსავლეთმცოდნეობის ინსტიტუტის თანამშრომელთა მიერ ბოლო წლებში გამოცემული პუბლიკაციების პრეზენტაცია.
კონფერენციაზე შეჯამდება აღმოსავლეთმცოდნეობის ინსტიტუტის 2022 წლის სამეცნიერო მუშაობა და წარმოდგენილი იქნება მოხსენებები კავკასიისა და ახლო (ასევე შორეული) აღმოსავლეთის ისტორიული და კულტურული ურთიერთობების, აღმოსავლური ენებისა და ლიტერატურის, ახლო აღმოსავლეთში ამჟამად მიმდინარე პროცესების სხვადასხვა ასპექტის შესახებ.
აღმოსავლეთმცოდნეობის ინსტიტუტის თანამშრომლებთან ერთად კონფერენციაში მონაწილეობას მიიღებენ საქართველოს სხვადასხვა უნივერსიტეტის წარმომადგენლები და უცხოელი მკვლევრები (აშშ-დან, საფრანგეთიდან, ირანიდან, მალაიზიიდან, უკრაინიდან, აზერბაიჯანიდან).
კონფერენციის პროგრამა დეტალურად იხილეთ ბმულზე: https://bit.ly/3YzmhXV
კონფერენცია გაიმართება ჰიბრიდულ რეჟიმში.

განრიგი
21 დეკემბერი
II სხდომა (13:00-15:00)

შეხვედრის ბმული https://bit.ly/3Ywh6bf

III სხდომა – III სესია (15:30-17:30)

შეხვედრის ბმული https://bit.ly/3G2DBgC

22 დეკემბერი
IV სხდომა (10:30-12:30)

შეხვედრის ბმული https://bit.ly/3V86X1A

სამუშაო ენები: ქართული და ინგლისური
დრო: 21 დეკემბერი, 10:30 საათი
ადგილმდებარეობა: გიორგი წერეთლის აღმოსავლეთმცოდნეობის ინსტიტუტი, ილიას სახელმწიფო უნივერსიტეტის S 201-202 ოთახი, გ. წერეთლის ქუჩა N3
დასწრება თავისუფალია.
2022 წელი

სამუშაო შეხვედრა „დოქტორანტთა კარგი ხელმძღვანელობა“
2022-12-21 14:00
21-22 დეკემბერს ილიას სახელმწიფო უნივერსიტეტის საერთაშორისო სადოქტორო სკოლის ორგანიზებით სადოქტორო საფეხურის სტუდენტთა ხელმძღვანელებისთვის გაიმართება სამუშაო შეხვედრა თემაზე: „დოქტორანტთა კარგი ხელმძღვანელობა“.
სამუშაო შეხვედრის მიზანია სადოქტორო საფეხურის სტუდენტთა ხელმძღვანელების ხელშეწყობა დოქტორანტების მიერ სადოქტორო პროგრამით გათვალისწინებული სწავლის შედეგების ეფექტურად მიღწევის უზრუნველსაყოფად.
შეხვედრაზე მონაწილეებს საშუალება ექნებათ, მსჯელობის, გამოცდილების გაზიარებისა და კონკრეტული ინსტრუმენტების დახმარებით გააანალიზონ ხელმძღვანელობის პროცესი და ხელმძღვანელის როლი სტუდენტის მიერ სრულყოფილი სადოქტორო ნაშრომის მომზადებაში.
შეხვედრაზე განხილული იქნება შემდეგ საკითხები:

ხელმძღვანელის როლი დოქტორანტის მიერ სადოქტორო თემაზე მუშაობის პროცესში;
ხელმძღვანელის მონაწილეობა სტუდენტის მიერ სადოქტორო პროგრამის მიზნისა და სწავლის შედეგების ეფექტურად მიღწევაში;
სტუდენტთა მოტივაცია და ხელმძღვანელის თვითმოტივაცია;
ხელმძღვანელის მიერ სტუდენტებთან უკუკავშირის დამყარების ეფექტური გზები;
სადოქტორო პროგრამის მონაწილე დაინტერესებული პირების ჩართულობა პროგრამის ეფექტიანობის გაზრდის მიზნით.

პროგრამის სრული ხანგრძლივობა: 4 საათი
მოდერატორი
თამარ მაღალაშვილი, ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტის ასოცირებული პროფესორი. კავკასიის უნივერსიტეტში აქვს მიღებული ბიზნესის ადმინისტრირების მაგისტრის, ხოლო 2017 წელს – ბიზნესის ადმინისტრირების დოქტორის ხარისხი.
უმაღლეს სასწავლო დაწესებულებებში მისი გამოცდილება იწყება 20027 წელს ლექტორის სტატუსით. 2016 წლიდან დღემდე ილიას სახელმწიფო უნივერსიტეტში უძღვება სალექციო კურსებს საბაკალავრო და სამაგისტრო საფეხურებზე. 2017 წლიდან ხელმძღვანელობს მარკეტინგული საგნების მიმართულებას ბიზნესის სკოლაში. სადისერტაციო დარგობრივი კომისიის წევრია და აქტიურად არის ჩართული ქართული და დუალური სამაგისტრო ნაშრომების სამეცნიერო ხელმძღვანელობაში.
განრიგი
I სესია – 21 დეკემბერი, 14:00-16:00
II სესია – 23 დეკემბერი, 14:00-16:00
რეგისტრაციის ლინკი: https://bit.ly/3VVGiWQ
რეგისტრაციის ბოლო ვადა: 18 დეკემბერი, 18:00
ინფორმაციას სამუშაო შეხვედრის ადგილისა და საათის შესახებ მოგაწვდით მოგვიანებით.
2022 წელი

რობოტების სასკოლო შეჯიბრება
2022-12-26 12:00
26 დეკემბერს ილიას სახელმწიფო უნივერსიტეტის ტექნოლოგიური მეწარმეობისა და ინოვაციების განვითარების ცენტრი ამერიკის საელჩოსა და EPAM Georgia-სთან თანამშრომლობით საქართველოს საჯარო და კერძო სკოლების IX-XII კლასების მოსწავლეებისთვის რობოტების სასკოლო შეჯიბრებას გამართავს.
შეჯიბრება ახალ სპორტის სასახლეში გაიმართება და მასში თბილისისა და რეგიონის საჯარო და კერძო სკოლების უფროსკლასელებისგან შემდგარი გუნდები იასპარეზებენ.
რობოტების სასკოლო შეჯიბრებაში მონაწილეობის პირობები:
შეჯიბრებაში მონაწილეობა შეუძლია საქართველოს ნებისმიერ საჯარო და კერძო სკოლას, რომელსაც სურს მონაწილეობა და აქვს შესაბამისი აღჭურვილობა.
შეჯიბრება ჩატარდება სამი მიმართულებით რობოტთა ორ განსხვავებულ კატეგორიაში – mBot და 4WD Smart Robot Car.
გასათვალისწინებელია, რომ ყველა დავალებას რობოტი უნდა ასრულებდეს დამოუკიდებლად, პროგრამული კოდის გამოყენებით. დაუშვებელია შეჯიბრების დროს მონაწილემ რობოტი დისტანციურად მართოს.
სკოლას რობოტის ორი სახეობიდან ერთ-ერთი მაინც უნდა ჰქონდეს, რათა შეძლოს შეჯიბრების შესაბამის კატეგორიაში მონაწილეობა.
ინფორმაცია რობოტის სახეობების შესახებ:

mBot რობოტი: https://bit.ly/3iZIM7W
4WD Smart Robot Car: https://bit.ly/3FMlzPW

სკოლამ უნდა წარმოადგინოს მოსწავლეებით დაკომპლექტებული გუნდი, რომელშიც მოსწავლეების მინიმალური რაოდენობა იქნება 2, ხოლო მაქსიმალური – 4.
სასკოლო გუნდი დაკომპლექტებული უნდა იყოს IX-XII კლასების მოსწავლეებით.
სკოლას შეუძლია შეჯიბრებისთვის რამდენიმე გუნდის დარეგისტრირება.
მონაწილეობის პირობები
პროექტში მონაწილეობა სკოლებისთვის უფასოა, თუმცა პროექტი არ ფარავს მონაწილეთა ტრანსპორტირების ხარჯებს ღონისძიების ადგილამდე და უკან.
რობოტების სასკოლო შეჯიბრების კატეგორიები:
დეტალური ინფორმაციისთვის იხილეთ აღწერები ბმულებზე.
კატეგორია I: სწორ ხაზზე მოძრაობა – https://bit.ly/3Pjjiyx
კატეგორია II: ზიგზაგზე მოძრაობა – https://bit.ly/3hns81F
კატეგორია III: ლაბირინთში სიარული – https://bit.ly/3iRmFke
ერთი რობოტისთვის სავალდებულოა, რომ ყველა კატეგორიაში მიიღოს მონაწილეობა
როგორ უნდა გახდეს სკოლა პროექტის მონაწილე?
უნდა შეავსოს ელექტრონული სააპლიკაციო ფორმა არა უგვიანეს 2022 წლის 23 დეკემბრისა.
სააპლიკაციო ფორმა: https://bit.ly/3WrjSws
რეგისტრაციის დასრულების შემდეგ სკოლებს დავუკავშირდებით და მონაწილეობასთან დაკავშირებულ დეტალურ ინფორმაციას მივაწვდით არა უგვიანეს 2022 წლის 25 დეკემბრისა.
აღნიშნული პროგრამა დაფინანსებულია ამერიკის საელჩოს საქართველოში 2021 წლის დემოკრატიის კომისიის მცირე გრანტების პროგრამის ფარგლებში.
პროექტის მხარდამჭერია EPAM Georgia.
ღონისძიების ჩატარების ადგილმდებარეობა: თბილისი, ახალი სპორტის სასახლე
დრო: 26 დეკემბერი, 12:00 საათი
დამატებითი ინფორმაციისთვის:
https://www.facebook.com/FabLabIliauni/
fablabtraining@iliauni.edu.ge
558147202
2022 წელი

ილიაუნიმ კინგსის ოლიმპიადებში გამარჯვებული მოსწავლეების დაჯილდოების ცერემონიას უმასპინძლა
2023-01-10 12:08
ილიას სახელმწიფო უნივერსიტეტსა და საგანმანათლებლო ორგანიზაცია კინგსს თანამშრომლობის ათწლიანი ისტორია აკავშირებს. მათი თანამშრომლობით ათეულობით წარმატებული საგანმანათლებლო პროექტი განხორციელდა, მათ შორის ყოველწლიურად ხორციელდებოდა პროექტი „არჩევანი შენია“ მოსწავლეების პროფესიული ორიენტაციის მიმართულებით და სხვ. 10 იანვარს ილიას სახელმწიფო უნივერსიტეტმა უმასპინძლა კინგსის საგნობრივ ოლიმპიადებში გამარჯვებული მოსწავლეების დაჯილდოების ცერემონიას.
დააჯილდოვეს საქართველოს მასშტაბით თითოეულ საგანში (ქართული ენა, ინგლისური, მათემატიკა, ინტელექტის ოლიმპიადა) თითოეული ასაკობრივი კატეგორიიდან 3 მოსწავლე: I, II, III ადგილის მფლობელები.
დაჯილდოების ცერემონიაში მონაწილეობა მიიღო ილიას სახელმწიფო უნივერსიტეტის რექტორის მოადგილემ, პროფესორმა გიორგი გვალიამ.
საგანმანათლებლო ორგანიზაცია კინგსის შესახებ
კინგსი განათლების სფეროში 2012 წლიდან საქმიანობს. ორგანიზაციის მისიაა აამაღლოს ზოგადი განათლების დონე სწავლისადმი მოტივაციის გაზრდითა და მუდმივგანახლებადი საგანმანათლებლო ტექნოლოგიების დანერგვით.
კინგსის ერთ-ერთი ძირითადი საქმიანობაა საგანმანათლებლო საგნობრივი ოლიმპიადების ორგანიზება II-XII კლასელებისთვის შემდეგ საგნებში: ქართული, მათემატიკა, ინგლისური და ინტელექტი.
გარდა საგნობრივი ოლიმპიადებისა, 2018 წლიდან ორგანიზაცია აქტიურად ახორციელებს სხვადასხვა სახის საგანმანათლებლო პროექტს საქართველოს მასშტაბით.
2023 წელი

წლის შემაჯამებელი ღონისძიება ილიაუნის საახალწლო ქალაქში
2023-01-13 19:00
ძვირფასო სტუდენტებო, 13 იანვარს, პარასკევს, 19:00 საათზე გელოდებით ილიას სახელმწიფო უნივერსიტეტის საახალწლო ქალაქში წლის შემაჯამებელ ღონისძიებაზე.
განრიგი
19:00 – 20:00 – გახსნა
20:00 – 22:00 – საახალწლო კონცერტი
ღონისძიების პარალელურად გაიმართება საქართველოში მცხოვრები უკრაინელების მხარდასაჭერი უნიმარკეტი და გვექნება შესაძლებლობა, დავეხმაროთ მათ, ვისაც ეს ყველაზე მეტად სჭირდებათ.
გილოცავთ დამდეგ ახალ წელს და გელოდებით საახალწლო ქალაქში წლის შემაჯამებელ ღონისძიებაზე.
დრო: 13 იანვარი, 19:00 – 22:00
ადგილმდებარეობა: ილიას სახელმწიფო უნივერსიტეტის E კორპუსის შიდა ეზო.
2022 წელი

უნიმარკეტი STAND WITH UKRAINE
2023-01-13 19:00
ილიას სახელმწიფო უნივერსიტეტის ორგანიზებით წლის შემაჯამებელი ღონისძიების ფარგლებში 13 იანვარს, პარასკევს, 19:00-დან 22:00 საათამდე გაიმართება უნიმარკეტი #STANDWITHUKRAINE უკრაინის მხარდასაჭერად.
უნიმარკეტზე ნებისმიერ მსურველს ექნება საშუალება:
საქველმოქმედო ყუთში ჩააგდოს ნებისმიერი რაოდენობის შემოწირულება;
შეიძინოს საინტერესო ნივთები, გამოცემები, რომელთაც ჩვენი სტუდენტები და ლექტორები უკრაინელი ხალხის სოლიდარობის ნიშნად გასაყიდად გამოიტანენ;
დარეგისტრირდეს უნიმარკეტის მონაწილედ, ჩვენგან მოითხოვოს ინვენტარით მხარდაჭერა და გაყიდოს ნივთები, შემოსული თანხა კი შემოწირულების საქველმოქმედო ყუთში მოათავსოს.
ილიას სახელმწიფო უნივერსიტეტის ადმინისტრაცია შეგროვებული თანხით უკრაინელთა დასახმარებლად შეიძენს აუცილებელ მედიკამენტებს, სამედიცინო აღჭურვილობას და უზრუნველყოფს მათ ტრანსპორტირებას.
თუ გსურთ უნიმარკეტზე ნივთების გასაყიდად გამოტანა და ამ ფორმით უკრაინის მხარდაჭერა, შეავსეთ აპლიკაცია და თქვენს საჭიროებათა შესაბამისად მოწყობილ სივრცეს დაგახვედრებთ.
აპლიკაცია ხელმისაწვდომია ბმულზე: https://bit.ly/3VVqHpB
ადგილმდებარეობა: ილიაუნის E კორპუსის შიდა ეზო, ქაქუცა ჩოლოყაშვილის გამზ. N3/5
დამატებითი შეკითხვებისთვის
577 75 59 86
pr@iliauni.edu.ge
2023 წელი

წლის შემაჯამებელი ღონისძიება ილიაუნის საახალწლო ქალაქში
2023-01-17 14:20
13 იანვარს ილიას სახელმწიფო უნივერსიტეტის საახალწლო ქალაქმა სტუდენტების წლის შემაჯამებელ ღონისძიებას უმასპინძლა.
ღონისძიება ილიას სახელმწიფო უნივერსიტეტის რექტორმა, პროფესორმა ნინო დობორჯგინიძემ და ადმინისტრაციის ხელმძღვანელმა ქეთევან ლაკირბაიამ გახსნეს და სტუდენტებს განვლილი დღესასწაულები მიულოცეს.
ღონისძიების პარალელურად, რომელშიც მონაწილეობა შემსრულებლებმა LUA და NOA მიიღეს, საქართველოში მცხოვრებ უკრაინელთა მხარდასაჭერი უნიმარკეტი გაიმართა.
2023 წელი

„განათლება და ჰოლოკოსტი“ – ჰოლოკოსტის მსხვერპლთა ხსოვნის საერთაშორისო დღე
2023-01-27 15:00
27 იანვარს, 15:00 საათზე, ილიას სახელმწიფო უნივერსიტეტის G 106 აუდიტორიაში საქართველოს სახალხო დამცველი და მასთან არსებული ტოლერანტობის ცენტრი ილიას სახელმწიფო უნივერსიტეტთან, ივანე ჯავახიშვილის სახელობის თბილისის სახელმწიფო უნივერსიტეტსა და ებრაელ ქალთა საბჭოსთან თანამშრომლობით სტუდენტებისთვის გამართავს ჰოლოკოსტის მსხვერპლთა ხსოვნის საერთაშორისო დღისადმი მიძღვნილ ღონისძიებას.
საერთაშორისო დღის 2023 წლის თემაა „განათლება და ჰოლოკოსტი“.
შეხვედრა გაიხსნება ილიას სახელმწიფო უნივერსიტეტის რექტორის, სახალხო დამცველის აპარატის წარმომადგენლის, ტოლერანტობის ცენტრის ხელმძღვანელის, საქართველოში ისრაელის ელჩის, USAID-ის დემოკრატიის, უფლებების და მმართველობის ოფისის წარმომადგენლისა და ებრაელ ქალთა საბჭოს ხელმძღვანელის მისალმებებით.
შეხვედრაზე ფსიქოლოგი ნათია ფანჯიკიძე მიმოიხილავს ვიქტორ ფრანკლის წიგნს „ვუთხრათ სიცოცხლეს „დიახ“!“
ღონისძიებას გამართავს საქართველოს სახალხო დამცველთან არსებული ტოლერანტობის ცენტრი USAID-ის პროგრამის „ერთიანობა მრავალფეროვნებაშია მხარდაჭერით“, რომელსაც საქართველოს გაეროს ასოციაცია ახორციელებს.
ღონისძიების განრიგი იხ. თანდართული ფაილის სახით.
დრო: 27 იანვარი, 15:00 საათი
ადგილმდებარეობა: G 106 აუდიტორია (გ. წერეთლის ქ. 1), ილიას სახელმწიფო უნივერსიტეტი
2023 წელი

სპექტაკლი „იდეალური ოჯახი“
2023-01-27 20:00
კომედია 1 მოქმედებად
რა ხდება მაშინ, როდესაც საკუთარ ცხოვრებას მხოლოდ სხვის შეხედულებებზე აგებ?! როდესაც ცდილობ სხვისი დაკნინებით წარმოაჩინო საკუთარი თავი და მხოლოდ სხვის დასანახად შექმნა იდეალური ოჯახი…
არსებობს კი იდეალური ოჯახი?! ან იქნებ ჩვენს საზოგადოებაშიც მრავლად არიან ვაცლავ ჰაველის პიესის გმირები, რომლებიც გამუდმებით სხვის არასრულფასოვნებას უსვამენ ხაზს და ჰარმონიულ ურთიერთობაზე გვესაუბრებიან.
მთარგმნელი: მაია ნაჭყებია
რეჟისორი: დავით ჭახრაკია
მხატვარი: გიორგი უსტიაშვილი
ტექნიკური რეჟისორი: ნათია სამადაშვილი
მოქმედი პირნი და შემსრულებელნი:

ვერა – რუსკა მაყაშვილი (რუსთაველის თეატრის მსახიობი)
მიხალი – გიორგი გოგუაძე
ბედრჟიხი – პაატა პაპუაშვილი

სპექტაკლის ხანგრძლივობაა 1 საათი და 15 წუთი
სპექტაკლის პრემიერა შედგა 2019 წლის 30 მარტს
სპექტაკლი დაიდგა თბილისის მერიის ფინანსური ხელშეწყობით
სპექტაკლის მხარდამჭერია “Sky Development”

იხილეთ ფოტო გალერეა
იხილეთ ვიდეო

დრო: 27 იანვარი, 20:00 საათი
ხანგრძლივობა: 1 საათი და 15 წუთი

ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)

2023 წელი

სპექტაკლი „უხერხემლო“
2023-01-28 20:00
დრამა 1 მოქმედებად
როგორია საქართველოში ცხოვრება, როდესაც განსხვავებული ხარ? რა უნდა დაუპირისპირო მეგობრების, ოჯახის, საზოგადოების, ქვეყნის გულგრილობას? როგორ უნდა გადარჩე, ან ღირს კი გადარჩენა, როდესქაც არავის სჭირდები, არავის ესმის შენი? ამ ერთ ტრაგიკულ ამბავში, რომელიც დრამატურგმა ალექს ჩიღვინაძემ რეალურ ისტორიაზე დაფუძნებით დაწერა, თითქოს მთელი საზოგადოების პრობლემებია გაერთიანებგული და დაფიქრებისკენ გვიბიძგებს, როგორ შევცვალოთ ის ქვეყანა, სადაც მშობლებს საკუთარი განსხვავებული ორიენტაციის შვილის დაკრძალვა მეზობლებისგან, სოფლისგან, ქვეყნისგან მალულად უწევთ.
რეჟისორი – გელა გულიაშვილი (სადიპლომო ნაშრომი)
მხატვარი – თეო კუხიანიძე
ტექნიკური რეჟისორი – მაკა მეტრეველი
დადგმის ხელმძღვანელი – ვანო ხუციშვილი, ილიას სახელმწიფო უნივერსიტეტის ასოცირებული პროფესორი
მონაწილეობენ:

მართა – მაიკო ხორნაული
მამია – გიორგი ცერცვაძე
ნინო – ანიკო შურღაია
დანიელი – გიორგი მაქაძე

სპექტაკლის ხანგრძლივობაა 1 საათი და 30 წუთი
სპექტაკლის პრემიერა შედგა 2022 წლის 2 ივლისს

იხილეთ ფოტო გალერეა

დრო: 28 იანვარი, 20:00 საათი
ხანგრძლივობა: 1 საათი და 30 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)

სპექტაკლი „ძალად ექიმი“
2023-01-29 20:00
კომედია 1 მოქმედებად
კომედია მოგვითხრობს თუ როგორ ჩათვალა მთელმა სამყარომ, რომ მთავარი გმირი, უმაქნისი ლოთი სგანარელი ცნობილი ექიმია, რომელსაც ყველა დაავადების განკურნება ძალუძს. „პაციენტები“ გულუბრყვილოდ სთავაზობენ სგანარელს უზრმაზარ თანხებს მის სასწაულმოქმედ წამალში, რომელიც სინამდვილეში, რა თქმა უნდა, არ არსებობს. მოხერხებული სგანარელი სწრაფად მდიდრდება, თუმცა არც კეთილი საქმის გაკეთება ავიწყდება და ყველაზე სერიოზული „ავადმყოფების“, შეყვარებული წყვილის, „განკურნებასაც“ ახერხებს.
თარგმანი: ქეთი კვანტალიანი
რეჟისორი: კოკო როინიშვილი
მხატვარი: ბარბარე ასლამაზი
მუსიკალური გაფორმება: ზურაბ გაგლოშვილი
ქორეოგრაფი: თინათინ წულაძე
ტექნიკური რეჟისორი: თამუნა კამლაძე
მოქმედი პირნი და შემსრულებელნი:

სგანარელ – ირაკლი ჩხიკვაძე
მარტინ – ანი იმნაძე
ლუკა – ნოდარ ძოწენიძე
ჟერონტ – ანდრია ვაჭრიძე
ჟაკლინ – ანიკო შურღაია
ლუსინდ – ანკა ვასაძე
ლეანდრ – გიორგი კიკნაძე

სპექტაკლში ჟღერს მუსიკა:
Raphael – Balada De La Trompeta
Raphael Beau – Ca Deroule
Roque Banos – Circus Freaks, Love at Park, Hidding In The Forest, Titles
ll piccolo circo
Stephen Trask – The Show
Cirque Du Soleil – Wedding
A. Zanzotto & Nin0 Rotta – Canto della Buranella
სპექტაკლის პრემიერა შედგა 2022 წლის 3 ნოემბერს
სპექტაკლის ხანგრძლივობაა 1 საათი და 30 წუთი
სპექტაკლი დაიდგა თბილისის მერიის ფინანსური ხელშეწყობით

იხილეთ ფოტო გალერეა
იხილეთ ვიდეო

დრო: 29 იანვარი, 20:00 საათი
ხანგრძლივობა: 1 საათი და 30 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

პროფესორ გარი ჰემერის საჯარო ლექცია „ლიდერობა მედიცინასა და მეცნიერებაში“
2023-02-02 17:00
2 თებერვალს, 17:00 საათზე, G 106 აუდიტორიაში მიჩიგანის უნივერსიტეტის ენდოკრინული ონკოლოგიის პროგრამის დირექტორი, ამერიკის ენდოკრინული საზოგადოების (Endocrine Society) ყოფილი პრეზიდენტი (დეტროიტი, აშშ), პროფესორი გარი ჰემერი გამართავს საჯარო ლექციას თემაზე „ლიდერობა მედიცინასა და მეცნიერებაში“.
ლექციის შესახებ
მოტივაციური და ინსპირაციული ლექცია დაფუძნებულია თავად პროფესორ გარი ჰემერის გამოცდილებასა და მეცნიერებასა და მედიცინაში მის მიერ განვლილ კარიერულ გზაზე. მომხსენებელი ისაუბრებს, როგორ შეუძლია საკუთარი მოწყვლადობის გაცნობიერებას, გახდეს ინსპირაციის წყარო, რათა სამყარო უკეთესობისკენ შევცვალოთ, გავითავისოთ კონცეფცია აქ და ახლა. ვიცხოვროთ ამჟამინდელ დროში, დრო და სივრცე გამოვიყენოთ განვითარებისთვის, სხვების შთაგონებისა და ჩვენ ირგვლივ არსებული გარემოსა და სამყაროს უკეთესობისკენ შესაცვლელად. მომხსენებელი ასევე შეეხება ექიმსა და პაციენტს შორის ურთიერთობას, იმ კავშირს, ნდობასა და ურთიერთგაგებას, რაც აუცილებელია ექიმსა და პაციენტს შორის სრულყოფილი ურთიერთობის ჩამოყალიბებისა და განვითარებისთვის ხანგრძლივ პერსპექტივაში.
მომხსენებლის შესახებ
გარი ჰემერი, MD, PhD, მიჩიგანის უნივერსიტეტის შინაგანი მედიცინის, უჯრედული და განვითარების ბიოლოგიისა და მოლეკულური და ინტეგრაციული ფიზიოლოგიის დეპარტამენტის პროფესორია. ამჟამად როგორც ენდოკრინული ონკოლოგიის პროგრამის დირექტორი მოღვაწეობს როგელის კიბოს ცენტრში, სადაც უკავია პროფესორის თანამდებობა თირკმელზედა ჯირკვლის სიმსივნეების მიმართულებით.
მან MD და PhD ხარისხი ნეირომეცნიერებებში მიიღო ტუფტის უნივერსიტეტში, ხოლო რეზიდენტური – შინაგან მედიცინაში, შემდეგ – ენდოკრინოლოგიაში, დიპლომის შემდგომი განათლება კი – კალიფორნიის უნივერსიტეტში (სან-ფრანცისკო).
პროფ. გარი ჰემერმა ხელი შეუწყო მიჩიგანის თირკმელზედა ჯირკვლის მეცნიერთა გუნდის საქმიანობის ბოლოდროინდელ აღორძინებას. გუნდი აერთიანებს თირკმელზედა ჯირკვლის დაავადებათა შემსწავლელ მეცნიერებს.
მან UofM Jerome Conn-ის ჯილდო მიიღო შინაგანი მედიცინის გამორჩეული კვლევისთვის, ენდოკრინული საზოგადოების ედვინ ბ. ასთვუდის ჯილდო – კი გამორჩეული კვლევისთვის. გარი ჰემერი ASCI-ისა და AAP-ის წევრია.
ვრცელი ბიოგრაფია ხელმისაწვდომია ბმულზე: https://bit.ly/3Xiq3UG
სამუშაო ენა: ინგლისური
დრო: 2 თებერვალი, 17:00 საათი
ადგილმდებარეობა: G106 აუდიტორია, გ. წერეთლის გამზ. N1
დასწრება თავისუფალია.
2023 წელი

სპექტაკლი „უხერხემლო“
2023-02-05 20:00
დრამა 1 მოქმედებად
როგორია საქართველოში ცხოვრება, როდესაც განსხვავებული ხარ? რა უნდა დაუპირისპირო მეგობრების, ოჯახის, საზოგადოების, ქვეყნის გულგრილობას? როგორ უნდა გადარჩე, ან ღირს კი გადარჩენა, როდესქაც არავის სჭირდები, არავის ესმის შენი? ამ ერთ ტრაგიკულ ამბავში, რომელიც დრამატურგმა ალექს ჩიღვინაძემ რეალურ ისტორიაზე დაფუძნებით დაწერა, თითქოს მთელი საზოგადოების პრობლემებია გაერთიანებგული და დაფიქრებისკენ გვიბიძგებს, როგორ შევცვალოთ ის ქვეყანა, სადაც მშობლებს საკუთარი განსხვავებული ორიენტაციის შვილის დაკრძალვა მეზობლებისგან, სოფლისგან, ქვეყნისგან მალულად უწევთ.
რეჟისორი – გელა გულიაშვილი (სადიპლომო ნაშრომი)
მხატვარი – თეო კუხიანიძე
ტექნიკური რეჟისორი – მაკა მეტრეველი
დადგმის ხელმძღვანელი – ვანო ხუციშვილი, ილიას სახელმწიფო უნივერსიტეტის ასოცირებული პროფესორი
მონაწილეობენ:
მართა – მაიკო ხორნაული
მამია – გიორგი ცერცვაძე
ნინო – ანიკო შურღაია
დანიელი – გიორგი მაქაძე
სპექტაკლის ხანგრძლივობაა 1 საათი და 30 წუთი
სპექტაკლის პრემიერა შედგა 2022 წლის 2 ივლისს

იხილეთ ფოტო გალერეა

დრო: 5, 18 თებერვალი, 20:00 საათი
ხანგრძლივობა: 1 საათი და 15 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

ALUMNI TALKS: შეხვედრა ნინო მახაშვილთან
2023-02-06 17:00
საერთაშორისო სადოქტორო სკოლის ორგანიზებით გრძელდება შეხვედრათა სერია „Alumni Talks”
6 თებერვალს, 17:00 საათზე, წიგნის სახლში „ლიგამუსი“ ალუმნი საუბრების ფარგლებში სტუმარი იქნება ილიას სახელმწიფო უნივერსიტეტის ასოცირებული პროფესორი ნინო მახაშვილი.
მომხსენებელი გაგვიზიარებს დოქტორანტურაში სწავლის გამოცდილებას, ისაუბრებს კვლევაზე მრავალწლიანი მუშაობისას დოქტორანტთა წარმატების გზებისა თუ გამოწვევების შესახებ.
შეხვედრა ძირითადად კითხვა-პასუხის ფორმატში გაიმართება და მსმენელებს შესაძლებლობა ექნებათ, პასუხები მიიღონ მათთვის საინტერესო საკითხებზე.
პროფესორი ნინო მახაშვილი ხელმძღვანელობს ილიას სახელმწიფო უნივერსიტეტის ფსიქიკური ჯანმრთელობის რესურცენტრს. იგი ამავე უნივერსიტეტის ფსიქიკური ჯანმრთელობის სამაგისტრო პროგრამის ერთ-ერთი დამფუძნებელი და ლექტორია; 2017 წელს შეუერთდა ბიზნესის სკოლის სადოქტორო პროგრამას კურსით „თემზე დაფუძნებული მონაწილეობითი კვლევა“ (community-based participatory research).
დეტალური ინფორმაცია ნინო მახაშვილის შესახებ იხილეთ: https://faculty.iliauni.edu.ge/business/nino-makhashvili/
გთხოვთ, რეგისტრაცია გაიაროთ შემდეგი ბმულის მეშვეობით: https://bit.ly/3wFleJt
დრო: 6 თებერვალი, 17:00 საათი
ადგილმდებარეობა: წიგნის სახლი ლიგამუსი, ი. ჭავჭავაძის გამზ. N32
2023 წელი

დოქტორანტ სვეტლანა ბერიკაშვილის სადისერტაციო ნაშრომის დაცვა
2023-02-07 14:00
7 თებერვალს, 14:00 საათზე, ილიას სახელმწიფო უნივერსიტეტის G106 აუდიტორიაში გაიმართება ილიას სახელმწიფო უნივერსიტეტისა და გეორგ-აუგუსტის გიოტინგენის უნივერსიტეტის (გერმანია) ერთობლივი ტრანსდისციპლინური საერთაშორისო სადოქტორო პროგრამის კარლ ფრიდრიხ ლემან-ჰაუპტის საერთაშორისო სადოქტორო პროგრამის დოქტორანტ სვეტლანა ბერიკაშვილის სადოქტორო ნაშრომის „სუბიექტის დიფერენცირებული მარკირება ქართულში (Differential Subject Marking in Georgian)“ დაცვა.
პროგრამა დოქტორანტს შესაძლებლობას აძლევს, კოტუტელის პრინციპზე დაფუძნებული მოდელით დაიცვას ნაშრომი და მიიღოს ორმაგი სადოქტორო ხარისხი და ორივე უნივერსიტეტის დიპლომი.
დოქტორანტი სუბიექტის დიფერენცირებულ მარკირებას (DSM) ქართულ ენაში იკვლევს გენერაციული სინტაქსის თეორიის ფარგლებში და ასკვნის, რომ სუბიექტის ბრუნვების დიფერენციაცია არ არის მხოლოდ იმ ოპერაციების შედეგი, რომელიც მორფოლოგიურ სტრუქტურაში (MS) ფონეტიკური ფორმის (PF) დონეზე სინტაქსური რეპრეზენტაციის შემდეგ ვლინდება, პირიქით, ბრუნვის მინიჭებაც და შეთანხმებაც მინიჭებული ბრუნვის (დამოკიდებული, არამარკირებული და ა.შ.) საფუძველზე სინტაქსის ნაწილია. სადისერტაციო ნაშრომი სუბიექტის ე. წ. „არაკანონიკურად მარკირებული“ მოთხრობითი და მიცემითი ბრუნვების მინიჭებას ხსნის წმინდა დამოკიდებული ბრუნვის (pure DC) ალგორითმის მეშვეობით და ასკვნის, რომ დამოკიდებული ბრუნვის თეორია (DCT) საკმარისია სტრუქტურული ბრუნვების მინიჭების გასაანალიზებლად.
სამეცნიერო ხელმძღვანელები გეორგ-აუგუსტის გიოტინგენის უნივერსიტეტიდან: პროფესორი, დოქტორი ჰედი ზაელსტრა (UGOE), პროფესორი, დოქტორი ანკე ჰოლერი (UGOE)
სამეცნიერო ხელმძღვანელები ილიას სახელმწიფო უნივერსიტეტიდან:
პროფესორი, დოქტორი ნინო დობორჯგინიძე (ISU), პროფესორი, დოქტორი ირინა ლობჟანიძე (ISU)
სამუშაო ენა: ინგლისური
დრო: 7 თებერვალი, 14:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია
2023 წელი

STEAM ინოვატორ მასწავლებელთა კონფერენცია
2023-02-18 18:00
18 თებერვალს, 18:00 საათზე გიწვევთ STEAM ინოვატორ მასწავლებელთა კონკურსის დასკვნით ღონისძიებაზე.
ფინალისტები თავიანთ მატერიალურ პროდუქტს საგამოფენო სივრცეში წარმოადგენენ და განხორციელებული პროექტების შესახებ ისაუბრებენ.
კონკურსის დასასრულს გამოვლინდება 3 გამარჯვებული.
ღონისძიებაზე, რომელიც 18:00 საათზე გაიხსნება, სტუმრებს შესაძლებლობა ექნებათ, გაეცნონ წარმოდგენილ პროექტებს და დაესწრონ დაჯილდოების ცერემონიას.
დრო: 18 თებერვალი, 18:00 საათი
ადგილმდებარეობა: ქაქუცა ჩოლოყაშვილის გამზირი N⅗, ილიაუნის T102
2023 წელი

სპექტაკლი „ძალად ექიმი“
2023-02-19 20:00
კომედია 1 მოქმედებად
კომედია მოგვითხრობს თუ როგორ ჩათვალა მთელმა სამყარომ, რომ მთავარი გმირი, უმაქნისი ლოთი სგანარელი ცნობილი ექიმია, რომელსაც ყველა დაავადების განკურნება ძალუძს. „პაციენტები“ გულუბრყვილოდ სთავაზობენ სგანარელს უზრმაზარ თანხებს მის სასწაულმოქმედ წამალში, რომელიც სინამდვილეში, რა თქმა უნდა, არ არსებობს. მოხერხებული სგანარელი სწრაფად მდიდრდება, თუმცა არც კეთილი საქმის გაკეთება ავიწყდება და ყველაზე სერიოზული „ავადმყოფების“, შეყვარებული წყვილის, „განკურნებასაც“ ახერხებს.
თარგმანი: ქეთი კვანტალიანი
რეჟისორი: კოკო როინიშვილი
მხატვარი: ბარბარე ასლამაზი
მუსიკალური გაფორმება: ზურაბ გაგლოშვილი
ქორეოგრაფი: თინათინ წულაძე
ტექნიკური რეჟისორი: თამუნა კამლაძე
მოქმედი პირნი და შემსრულებელნი:

სგანარელ – ირაკლი ჩხიკვაძე
მარტინ – ანი იმნაძე
ლუკა – ნოდარ ძოწენიძე
ჟერონტ – ანდრია ვაჭრიძე
ჟაკლინ – ანიკო შურღაია
ლუსინდ – ანკა ვასაძე
ლეანდრ – გიორგი კიკნაძე

სპექტაკლში ჟღერს მუსიკა:
Raphael – Balada De La Trompeta
Raphael Beau – Ca Deroule
Roque Banos – Circus Freaks, Love at Park, Hidding In The Forest, Titles
ll piccolo circo
Stephen Trask – The Show
Cirque Du Soleil – Wedding
A. Zanzotto & Nin0 Rotta – Canto della Buranella
სპექტაკლის პრემიერა შედგა 2022 წლის 3 ნოემბერს
სპექტაკლის ხანგრძლივობაა 1 საათი და 30 წუთი
სპექტაკლი დაიდგა თბილისის მერიის ფინანსური ხელშეწყობით

იხილეთ ფოტო გალერეა
იხილეთ ვიდეო

დრო: 19 თებერვალი, 20:00 საათი
ხანგრძლივობა: 1 საათი და 30 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

„ყველაფერი შაქრის შესახებ“ – სამეცნიერო-პოპულარული ლექცია ექსპერიმენტებით მოსწავლეებისთვის
2023-02-24 16:00
24 თებერვალს, 16:00 საათზე, ილიას სახელმწიფო უნივერსიტეტის საბუნებისმეტყველო მეცნიერებებისა და მედიცინის ფაკულტეტის პროფესორი ქეთევან კუპატაძე მოსწავლეებისთვის გამართავს სამეცნიერო-პოპულარულ ლექციას „ყველაფერი შაქრის შესახებ“ ექსპერიმენტებით.
ლექციაზე მოსწავლეებს ექნებათ შესაძლებლობა, გაეცნონ შაქარს, მის თვისებებს, ასევე ჩაერთონ საინტერესო ლაბორატორიულ ექსპერიმენტებში შაქრის გამოყენებით.
მომხსენებელი ისაუბრებს შემდეგ თემებზე:

რას ფიქრობდა შაქარზე ავიცენა?
როდის მიირთმევდნენ ევროპის მეფენი შაქარს?
როგორ გავრცელდა შაქარი?
ვინ იყვნენ შაქრის ზომბები?
რას წარმოადგენს შაქარი ქიმიური თვალსაზრისით, როგორი თვისებები აქვს? რა ემართება ჩვენს ორგანიზმში?
როგორ ამოვიცნოთ დაფარული შაქარი პროდუქტების ეტიკეტებში?
რა საერთო აქვს და რით განსხვავდება შაქარი და თაფლი?
რომელია ყველაზე უსაფრთხო ტკბილეული?
რა საერთო აქვს შაქარს მარილთან და რას ნიშნავს „მარილის გემო“?

ვისთვის არის განკუთვნილი ლექცია?
თემით დაინტერესებული მოსწავლეებისთვის.
როგორ მივიღო მონაწილეობა?
ვორკშოპში მონაწილეობისთვის საჭიროა წინასწარი რეგისტრაცია. შესაძლებელია როგორც ინდივიდუალური, ასევე ჯგუფური რეგისტრაცია.
რეგისტრაციისთვის: https://bit.ly/3HdJGGu
რეგისტრაციის ბოლო ვადა: 17 თებერვალი, 23:59 საათი
დრო: 24 თებერვალი, 16:00 საათი
სამუშაო ენა: ქართული
ადგილმდებარეობა: B 201 დარბაზი, ილია ჭავჭავაძის გამზირი N32
2023 წელი
